# Årsmøte og vårmøte VeTeBu redaktørforening

Møtet ble avholdt i Tønsbergs blad 28. mars 2019.

Det var ti medlemmer til stede, i tillegg til Bernt Olufsen.

## Årsmøte

Det framkom ingen merknader til innkalling og årsberetning.

Mette Stensholt Schau redegjorde for økonomien i foreningen. Beholdning ved inngangen av året var 141.881 kroner. Det var ingen merknader til regnskapet.

### Studietur 2019

Det ble ikke arrangert studietur i 2018. Styreleder Heidi Pleym la fram et forslag om studietur til Strasbourg høsten 2019, basert på gode erfaringer i Østfold redaktørforening. Årsmøtet ga sin tilslutning til at styret jobber videre med dette.

### Valg

Det er ingen valgkomité - styret er selvsupplerende. Årsmøtet ga sin tilslutning til at Janne Sundelius Braathen (Drammens Tidende) går ut av styret og erstattes av Audun Bårdseth (Gjengangeren). Styret i VeTeBu redaktørforening består dermed av Heidi Pleym (NRK, leder), Mette Stensholt Schau (NRK, kasserer), Audun Bårdseth (Gjengangeren) og Tom Erik Thorsen (Varden, sekretær). Morten Wang (TB) ble gjenvalgt som revisor.

### Faglig del

Leder i Skup-juryen, Bernt Olufsen, foredro om satsing på undersøkende journalistikk i lokale redaksjoner og ga sine råd.

Samfunnsredaktør i Tønsbergs Blad, Marie Olaussen, nyhetsredaktør i Varden, Eirik Haugen og vaktsjef i NRK Telemark, Richard Aune fortalte om podkastsatsingene i sine respektive mediehus.

Årsmøtet samlet seg deretter til middag på restaurant Steak, før «overgang» til siste del av vårmøtet.

Redaktørforeningen arrangerte blant annet sammen med Vestfold Journalistlag for første gang et åpent arrangement på Færder bibliotek i Tønsberg sentrum for å bringe betydningen av undersøkende journalistikk ut til folket. I år besto møtet i hovedsak besto av to foredrag:

1. Kristoffer Egeberg, redaktør i Faktisk.no, om om falske nyheter og hvordan vi kjenner dem igjen.
2. Journalister i VG, Mona Grivi Norman og Maria Mikkelsen, Tolga-saken: «Slik jobbet vi, dette ble konsekvensene og derfor er det viktig med slik journalistikk»

Skien, 25.06.19

Tom Erik Thorsen  
referent